মিয়া ইয়ামামোতো

মিয়া এফ ইয়ামামোতো (জন্ম: সেপ্টেম্বর ১৯৪৩) হলেন লস অ্যাঞ্জেলেস-ভিত্তিক একজন ফৌজদারি প্রতিরক্ষা আইনজীবী এবং নাগরিক অধিকার কর্মী। ইয়ামামোতো হলেন জাপানি মার্কিন বংশোদ্ভূত একজন ট্রান্সজেন্ডার নারী।

 ব্যক্তিগত জীবন 
ইয়ামামোতো দ্বিতীয় বিশ্বযুদ্ধের সময় পোস্টন ওয়ার রিলোকেশন সেন্টারে জন্মগ্রহণ করেন। তার মা ছিলেন একজন সেবিকা এবং বাবা ছিলেন একজন আইনজীবী।

তিনি ১৯৬৬ সালে ক্যালিফোর্নিয়া স্টেট বিশ্ববিদ্যালয় থেকে স্নাতক সম্পন্ন করেন। তিনি ১৯৬৬ থেকে ১৯৬৮ সাল পর্যন্ত মার্কিন সেনাবাহিনীর ৪র্থ পদাতিক বিভাগে দায়িত্ব পালন করেন।

সেনাবাহিনীর চাকরি ছাড়ার পর তিনি লস অ্যাঞ্জেলেসের ক্যালিফোর্নিয়া বিশ্ববিদ্যালয়ে চলে যান এবং সেখানে তিনি এশিয়ান প্যাসিফিক আইল্যান্ডার ল স্টুডেন্ট অ্যাসোসিয়েশন সহ-প্রতিষ্ঠা করেন।

১৯৮৪ সালে তিনি নিজের আইন সংস্থা খোলেন। তিনি তার লিঙ্গ পরিচয়ের সাথে সামঞ্জস্য রেখে পুরুষ থেকে নারীতে রূপান্তরিত হন।

তিনি ২০১৫ সালের ২ সেপ্টেম্বর কিম্বারলি টেলিজকে বিয়ে করেন।

 কর্মজীবন 
ক্যালিফোর্নিয়া উচ্চ আদালতের প্রধান বিচারপতি ইয়ামামোতোকে ক্যালিফোর্নিয়া জুডিশিয়াল কাউন্সিল টাস্ক ফোর্সে জুরি উন্নতি এবং আদালতে ন্যায্যতা ও প্রবেশাধিকার বিষয়ে নিযুক্ত করেন। ইয়ামামোতো ২০০১ সালে ক্যালিফোর্নিয়া অ্যাটর্নি ফর ক্রিমিনাল জাস্টিসের সভাপতি হিসেবে দায়িত্ব পালন করেন।

ইয়ামামোতো সিটি অব ওয়েস্ট হলিউড কর্তৃক রেইনবো কী পুরস্কার, ল্যাম্বডা লিগ্যাল কর্তৃক লিবার্টি পুরস্কার এবং ক্রিস্টোফার স্ট্রিট ওয়েস্ট/এলএ প্রাইড কর্তৃক হার্ভে মিল্ক লিগ্যাসি পুরস্কার পান। এলজিবিটি সম্প্রদায়ের পক্ষে তার ওকালতির জন্য তিনি এপিআই ইকুয়ালিটি এবং লস অ্যাঞ্জেলেস কাউন্টি হিউম্যান রিলেশনস কমিশন কর্তৃক সম্মানিত হন। তিনি ক্রিমিনাল কোর্টস বার অ্যাসোসিয়েশন, ন্যাশনাল লয়ার্স গিল্ড এবং লস অ্যাঞ্জেলেসের নারী আইনজীবী সমিতি থেকে সম্মাননা পান।

 তথ্যসূত্র 

 বহিঃসংযোগ 
 মিয়া ইয়ামামোতোর ক্যামেরার সামনে মৌখিক ইতিহাস

বিষয়শ্রেণী:জীবিত ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:২১শ শতাব্দীর মার্কিন আইনজীবী
বিষয়শ্রেণী:রূপান্তরকামী অধিকার কর্মী
বিষয়শ্রেণী:অ্যারিজোনার এলজিবিটিকিউ ব্যক্তি
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি
বিষয়শ্রেণী:মার্কিন ট্রান্সজেন্ডার নারী